**PAKKELISTE MERKEHELG 2020**

Nå begynner merkehelga å nærme seg! Det er litt begrenset med soveplasser inne, så vi ønsker at flest mulig har med utstyr for å ligge ute. Flere av aktivitetene (hundekjøring, vinterlek og smiing) vil foregå (delvis eller helt) ute. Det vil være mulighet for å varme seg ved bålet, eller gå inn for å skifte, men det er viktig at både speidere og ledere er godt kledd!

**Utstyr dere må ha med:**

Sovepose og liggeunderlag
Telt/fjellduk eller annet utstyr for å sove ute
Ullundertøy og uteklær for å være ute i slutten av januar
Gode votter, lue og buff
Vintersko og ekstra par ullsokker
Innesko
Drikkeflaske
Skrivesaker
Kopp, tallerken og bestikk
Speiderskjorte og skjerf
Hodelykt

De som blir satt opp på klatring må i tillegg ha med klær til å klatre i og eventuelt sko for de som har det.

Minner om påmeldingsfrist den 17. januar! Faktura vil bli sendt til gruppene i etterkant av helga.

Speiderhilsen fra roverne